o
Olemme taas "Raamattu on ihmeellinen" -ohjelman parissa.
Jatkamme Raamatun tarkastelua ja Raamatun maailmaan syventymistä, -
ymmärtääksemme sitä paremmin -
ja nähdäksemme, kuinka se todella on ihmeellinen.
Tänään haluaisin pysähtyä hetkeksi Johanneksen evankeliumin kohtaan.
Erityisesti yhteen jakeeseen luvussa 19.
Luvussa 19 Jeesus on Pilatuksen edessä.
He käyvät siinä keskustelua.
Pilatus kyselee Jeesukselta, joka välillä vastaa ja välillä ei.
Luetaan luvun 19 ensimmäisistä jakeista.
"Silloin Pilatus otti Jeesuksen ja ruoskitti hänet.
Ja sotamiehet väänsivät kruunun orjantappuroista, -
panivat sen hänen päähänsä -
ja pukivat hänen ylleen purppuraisen vaipan -
ja tulivat hänen luoksensa ja sanoivat: -
"Terve, juutalaisten kuningas"; -
ja he antoivat hänelle korvapuusteja."
Miettikää Jeesuksen nöyryytettyä olotilaa.
Luoja, Hän, joka oli antamassa elämänsä ihmisten puolesta, -
joutuu löydyksi, naurun alaiseksi, nöyryytetyksi.
"Pilatus meni taas ulos ja sanoi heille: -
"Katso, minä tuon hänet ulos teille, -
tietääksenne, etten minä löydä hänessä yhtäkään syytä".
Niin Jeesus tuli ulos, -
orjantappurakruunu päässään ja purppurainen vaippa yllään.
Ja Pilatus sanoi heille: "Katso ihmistä!"
Tämä lause: "Ja Pilatus sanoi heille: "Katso ihmistä!"
Se ei ole näin alkukielessä! Sanaa "Pilatus" ei ole siinä!
Alkukielessä sitä ei ole, mutta käännöksissä on. En ymmärrä tätä.
Kaikki luulevat Pilatuksen sanovan: "Katso ihmistä!"
Sanaa "Pilatus" ei ole alkutekstissä. Jeesus puhuu tässä.
Tässä on kyse kreikan kielen tyypillisestä ilmauksesta.
Todellisuudessa Jeesus tulee ulos ja Hän puhuu, ei Pilatus.
Jeesus sanoo: "Tässä olen".
Kuvitelkaa tilanne.
Kuvitelkaa teatterikohtaus. Siinä on Jeesus.
Jeesus on parvekkeella ja väkijoukko alhaalla.
Joukko odottaa näkevänsä, mitä Jeesukselle tehdään.
Jeesus tulee joukon eteen ja sanoo, -
ruoskittuna, piikkikruunu päässään, halvennettuna, verta vuotavana.
Hän tulee ulos ja sanoo: "Tässä olen."
"Tehkää minulle, mitä haluatte."
Hän tulee joukon eteen ja sanoo: "Hyvä on, ymmärrän."
"Tässä olen. Tappakaa minut. Tehkää, mitä haluatte."
Väkijoukkohan huutaa: "Ristiinnaulitse! Ristiinnaulitse!"
Näemme Jeesuksen hirveällä hetkellä. Hän puhuu kansalleen.
Hän oli tullut ihmiseksi omaa kansaansa, Israelia, varten.
Tietysti Hän tuli kaikkien pelastusta varten, -
mutta tulleessaan Maan päälle, Hän esittäytyi Israelille -
ja sanoi: "Olen kuninkaanne.
Perustetaan ihana, profeettojen kauan sitten lupaama valtakunta!
Tässä olen! Perustetaan valtakunta!"
Silti Israelin kansa kieltäytyi valtakunnasta.
Se ei halunnut Jeesusta kuninkaakseen.
Se sanoi: "Meidän kuninkaamme on keisari!" Rooman keisari!
Keisari, joka oli julistautunut kuninkaaksi!
Hän sanoi olevansa kuningas, mutta Israelin kansa sanoi silti: -
"Meidän kuninkaamme on keisari!" Kansa kieltää Jeesuksen.
Sitten tulee dramaattinen hetki: kulkue, ruoskinta -
ja lopulta tullaan ristiinnaulitsemiseen.
Sillä hirvittävällä hetkellä Jeesus tulee kansan eteen -
ja sanoo: "Tässä olen. Tehkää, mitä haluatte."
Kansa vaatii ristiinnaulitsemista, ja niin tapahtuu.
On siis käsittämätöntä, miten käännöksissä nimetään Pilatus.
Sanaa "Pilatus" ei ole. Siinä Jeesus sanoo: "Tässä olen."
Hän tulee kansan eteen hirveällä hetkellä.
Hänet ristiinnaulitaan ja tapetaan.
Alkutekstien avulla voi ymmärtää paremmin Jumalan Sanan sisältöä.
Välillä voi ymmärtää paremmin.
Muistakaa kuitenkin se, mistä olemme puhuneet aiemmin.
Puhuimme redundanssista.
Jeesus tuntee nämä pienet ongelmat, -
ja neljän evankeliumin kautta saamme täyden Jeesuksesta kuvan.
Saamme tarkan, yksityiskohtaisen kuvan.
Tämä ei ole iso ongelma.
Tietysti uusista käännöksistä pitää poistaa "Pilatus", -
ja kirjoittaa Jeesuksen sanat: "Tässä olen."
Ongelma ei ole iso, -
koska neljän evankeliumin kautta meillä on Jumalan antama totuus.
Pyhä Henki auttaa meitä Raamattua lukiessamme.
Siitä puheen ollen, muistatteko, kun puhuimme vedestä 1. jaksossa?
Vedestä, joka värähtelee kauniilla tavalla -
sanoessamme myönteisiä sanoja -
ja puolestaan rumasti sanoessamme pahoja, ilkeitä sanoja.
Kauneimmat sanathan, jotka meillä on, tulevat Jumalan Sanasta.
Niin myös Sanan lukeminen ääneen tuottaa värähtelyjä olemuksessamme.
Muistattehan, että olemme 70-prosenttisesti vettä.
Sanan lukeminen tuottaa värähdyksiä myös läheisissämme.
Opetellaan lukemaan sitä ääneen, koska ne ovat parhaita värähtelyjä.
Parhaat värähtelyt ovat Jumalan Sanasta.
Jumalalta tulevat sanat värähtelevät todella kauniisti.
Ne vaikuttavat meihin ja läheisiimme todella myönteisesti.
Muuttakaa tämä jae Raamatustanne. Poistakaa "Pilatus".
Siinä Jeesus sanoo: "Tässä olen."
Kansa vaatii hänen ristiinnaulitsemistaan.
Jatketaan muiden asioiden parissa.
Monet ovat kirjoittaneet minulle tämän ja edellisen kauden välillä.
Monet ovat kirjoittaneet eräästä asiasta.
Tätä kysytään usein 1. Mooseksen kirjan 6. luvusta.
Siinä kerrotaan, kuinka Jumalan pojat yhtyivät ihmisen tyttäriin -
siis naisiin maan päällä.
1. Moos. 6. Tästä syntyivät jättiläiset -
näin se on käännetty. Jättiläiset.
Tässäkin meidän täytyy tutkia Raamattua eri puolilta.
Keitä nämä jättiläiset olivat?
Keitä ovat nämä Jumalan pojat, jotka yhtyvät naisiin?
Monet eivät ymmärrä tätä. Yritetään analysoida tätä.
Meidän on verrattava tätä kohtaa muihin Raamatun kohtiin.
1. Piet. 3:19-20 ja 2. Piet. 2:4.
Kirjoitan ne tähän. 1. Piet. 3:19-20.
19-20. Sitten 2. Piet. 2:4.
Juuda 6.
Puhumme nyt 1. Mooseksen kirjasta.
1. Moos. 6.
Meidän on verrattava kaikkia näitä tekstejä.
Entä mikä on tulos?
Puhumme vedenpaisumuksen aikakaudesta.
Luvussa 6 Jumala kehoittaa Nooaa -
tulevan vedenpaisumuksen takia. Se tappaisi kaikki.
Siis kaikki ne, jotka eivät katuisi.
Vain Nooa ja hänen perheensä pelastuivat. Kukaan muu ei katunut.
Olemme tällä aikakaudella. Katsotaan 1. Piet. 3:19-20.
1. Pietarin kirje 3:19 ja 20.
"Hän myös meni pois ja saarnasi vankeudessa oleville hengille, -
jotka muinoin eivät olleet kuuliaiset, -
kun Jumalan pitkämielisyys odotti Nooan päivinä, -
silloin kun valmistettiin arkkia, -
jossa vain muutamat, se on kahdeksan sielua, "-
muistatte kiinan kirjoitusmerkin -
vain harvat, kahdeksan sielua pelastuivat arkissa.
Tästä oli muisto kiinan kirjoitusmerkissä.
Se on myös merkki kasteesta.
Pietari kirjoittaa ajasta, jolloin arkkia rakennettiin.
Huomasitteko: "silloin, kun arkkia valmistettiin". 1. Piet. 3:20.
Silloin, kun arkkia valmistettiin. Siis 1. Moos. 6. aikakaudesta.
Entä mitä Pietari sanoo?
Jeesus meni saarnaamaan voittoaan kapinan tehneille enkeleille, -
hengille, jotka ovat vankina maan syvimmissä osissa.
Hän saarnasi voittoaan siellä -
Nooan aikana kapinan tehneille enkeleille.
Mitä siis ovat Jumalan pojat 1. Moos. 6:ssa?
Enkeleitä. Kapinan tehneitä enkeleitä.
Niiden kapina oli yhtyä naisiin. Ne saivat myös lapsia.
Tämän vahvistaa 2. Piet. 2:4 ja Juuda 6.
Vertaamalla näitä kohtia on selvää, että 1. Moos. 6:n Jumalan pojat -
ovat kapinan tehneitä enkeleitä, jotka odottavat viimeistä tuomiota-
pimeissä luolissa, vankeina, maan sisässä.
Jumalan pojat olivat siis kapinan tehneitä enkeleitä.
Nämä enkelit yhtyivät naisiin -
todennäköisesti riivaamalla naisten aviomiehet.
Ne yhtyivät naisiin ja näin syntyivät jättiläiset.
"Jättiläinen" ei ole riittävä käännös.
Kyse oli erityisen voimakkaista ihmisistä.
Jokainen antiikin kansa on sijoittanut ne mytologiaansa.
Nämä 1. Moos. 6:n jättiläiset tai sankarit -
ovat jollain tavalla mahtavia ihmisiä.
Joko voimansa, kokonsa tai älykkyytensä puolesta.
He olivat hahmoja, jotka nykyään tunnemme mytologian kautta.
Voisi kuvitella, että nämä ihmiset tuhoutuivat vedenpaisumuksessa.
Niin ei kuitenkaan käynyt. Heitä oli myöhemminkin.
Katsotaan 1. Moos. 6:tta. Siinä on tärkeä sana.
"ihmisten pahuus oli suuri maan päällä".
Jae 1: "Kun ihmiset alkoivat lisääntyä maan päällä -"
jae 2: "huomasivat Jumalan pojat ihmisten tyttäret ihaniksi -
ja ottivat vaimoikseen kaikki, jotka he parhaiksi katsoivat."
Jumala ei pitänyt siitä.
Jae 4: "Siihen aikaan eli maan päällä jättiläisiä",
jotka olivat yhtymisen tulos. Jättiläiset.
Sitten siinä lukee, että niitä oli "myöhemminkin".
Jättiläisiä eli siis myöhemminkin.
Sen ajan jättiläiset tuhoutuivat, mutta löydämme niitä myöhemminkin.
Löydämme niitä Kanaanin maasta. Löydämme Goljatin ja Oogin.
Oog, Baasanin kuningas, oli pitkä mies.
Kanaanin maassa asui voimakkaita ihmisiä.
Heprealaisethan pelkäsivät heitä.
Jumala tietysti halusi, että he eivät pelkäisi, -
koska Jumala oli heidän kanssaan.
Silti Raamatussa lukee, että he pelkäsivät jättiläisiä, -
jotka syntyivät kapinallisten enkelien ja naisten yhtyessä.
On selvä, että 1. Moos. 6:n "Jumalan pojat" -
ovat kapinallisia enkeleitä.
Ne yhtyivät naisiin, ja näin syntyivät kuuluisat sankarit, -
jotka nykyään ovat eri kansojen mytologioiden päähenkilöitä.
Tästä on todiste tekstimuodossakin.
Septuagintassa ja Vulgatassa on "Jumalan poikien" sijaan -
1. Moos. 6:ssa "Jumalan enkelit". Siitäkin se selviää.
Septuaginta on kreikankielinen käännös Vanhasta Testamentista.
Tämän kreikankielisen käännöksen nimi on Septuaginta.
Se tehtiin Egyptissä asuvia heprealaisia varten.
He eivät puhuneet enää hepreaa, vaan kreikkaa.
Hellenististä kreikkaa.
Jotta näille kreikankielisille heprealaisille saatiin Raamattu, -
hepreankielinen Raamattu käännettiin kreikaksi.
Tämä tapahtui n. 200-100 e.Kr.
Se on siis todella vanha ja tärkeä käännös.
Jotkut kirjat ovat tärkeämpiä, jotkut eivät niin tärkeitä.
Septuaginta on kuitenkin meille tärkeä apu Raamatun ymmärtämisessä.
Septuginta siis sanoo "Jumalan enkelit".
Kapinalliset Jumalan enkelit yhtyivät naisiin. Teksti on tärkeä.
Myös Hieronymoksen kääntämä Vulgata, hepreasta latinaan, -
sanoo "Jumalan enkelit", ei "Jumalan pojat".
Tämä on 200-luvulta jKr. Se on kuitenkin tärkeä käännös.
Hieronymos oli loistava kääntäjä.
Näin myös nämä kaksi vanhaa Raamatun tekstiä -
puhuvat "Jumalan enkeleistä".
Puhuin tästä, koska todella monet ovat kysyneet minulta siitä.
"Keitä ovat "Jumalan pojat" 1. Moos. 6:ssa -
entä "jättiläiset", jotka saavat niistä alkunsa?
"Jumalan pojat" ovat siis kapinallisia enkeleitä.
"Jättiläiset" tai "sankarit" ovat erityisen voimakkaita -
tai älykkäitä ihmisiä.
Nykyään nämä muistetaan eri mytologioissa.
Tästäkin halusin puhua.
Nyt haluaisin käydä läpi erään kaavion.
Kaavion, joka kuvaa meistä jokaisen tilannetta joka hetkellä.
Mikä tekee meistä sen, mitä olemme joka hetkellä?
Katsotaan hetki, mitä olemme.
Olemme monien asioiden summa.
Tässä olen minä, jokainen meistä.
Jokainen meistä. Minä. Mitä meistä jokainen on?
Olemme monien asioiden ja ilmiöiden summa.
Yksi tärkeimmistä asioista on vaistot.
Olemme monien vaistojen summa.
Voimme ryhmitellä ne eloonjäämisvaistoon, -
eloonjäämisvaistoon, seksuaalivaistoon, -
ja sosiaaliseen vaistoon.
Nämä vaistot määrittävät sitä, mitä olemme.
Tunnemme tietysti muitakin vaistoja, kuten äidinvaiston, -
mutta se kuuluu eloonjäämisvaistoon.
Eloonjäämisvaisto aiheuttaa sen, että jos meidät yritetään tappaa, -
puolustaudumme. Emme halua kuolla.
Tämä pätee kaikkiin eläimiin. Myös ihmisiin.
Seksuaalivaisto saa meidät jatkamaan sukuamme.
Sosiaalinen vaisto saa meidät pysymään yhdessä.
Me asumme kaupungeissa, yhteisöissä, kansoissa.
Eläimet elävät parvissa, laumoissa, katraissa.
Aina yhdessä. Ei ikinä yksin.
Nämä ovat päävaistot. Muut vaistot kuuluvat niihin.
Mikä muu määrittää sitä, mitä olemme joka hetki?
On olemassa eri tietoisuuden tasoja.
Tietoisuuden tasot. Niitä on kolme.
Tietoinen.
Alitajuinen.
Ja tiedostamaton.
Tasot tunnetaan näillä nimillä, mutta riippumatta nimestä -
mitä "tietoinen" tarkoittaa käytännössä?
"Tietoinen" muodostuu kaikesta, minkä tiedämme läpeensä.
Nimestämme, osoitteestamme, puhumastamme kielestä, työstämme.
Asioista, joita meidän ei tarvitse miettiä.
Heti tietämämme asiat muodostavat tietoisen.
Tuntemamme asiat luonnollisesti vaikuttavat meihin.
Ne tekevät meistä sitä, mitä olemme.
Osaan italiaa, ja se määrittää sitä, että olen italialainen.
Suomi, äidinkielesi, määrittää sinua.
Myös alitajuinen vaikuttaa meihin.
Siihen kuuluvat kaikki asiat, -
joita emme heti muista, mutta jos mietimme hetken, -
pystymme muistamaan ne.
Siis myös alitajuinen määrittää meitä.
Näiden lisäksi on tiedostamaton.
Tiedostamaton on todella, todella tärkeä.
Se muodostuu kaikesta, minkä olemme elämämme aikana saaneet, -
minkä olemme oppineet, mutta emme enää muista.
Kaikki se, mitä olemme saaneet, mutta emme enää muista.
Jo ajalta ennen syntymäämme ja kun olimme äitimme rinnoilla -
olemme saaneet paljon informaatiota -
korvien, silmien ja tuntoaistin kautta.
Sanojen kautta.
Olemme saaneet loputtomasti informaatiota.
Olemme saaneet esimerkiksi koulussa loputtomasti informaatiota.
Kotona loputtomasti informaatiota.
Mainoksista kadulla, kuulemastamme musiikista, televisio-ohjelmista.
Loputtomasti informaatiota, mutta emme muista melkein mitään.
Muistamamme on tietoista, mutta sitä on todella vähän.
Pystymme palauttamaan vähäsen alitajuntaisesta.
Silti 99 % on tiedostamatonta.
Elämämme aikana saamastamme informaatiosta 99 % -
olemme täysin unohtaneet.
Silti se vaikuttaa meihin.
Tiedostamaton on tärkein tietoisuuden taso.
Se vaikuttaa eniten siihen, mitä olemme.
Jos joku on kohdellut meitä lapsena huonosti, emme muista sitä enää.
Se silti vaikuttaa meihin vieläkin.
Jos meillä on ollut ongelmia, emme muista niitä.
Emme muista lapsuuden vaikeuksia, mutta ne vaikuttavat suuresti.
Tiedostamaton siis vaikuttaa meihin elämämme joka hetkellä.
Viimeinen asia on ulkoiset vaikuttimet.
Meihin vaikuttavat ulkoiset asiat.
Mitä ovat nämä ulkoiset vaikuttimet?
Aloitamme perinnöllisyydestä.
Perinnöllisyys, DNA.
Se on se, minkä olemme saaneet vanhemmiltamme.
Silmämme muistuttavat äidin silmiä ja hiuksemme isän hiuksia.
Olemme vanhempiemme sekoituksia.
Tätä on perinnöllisyys.
Perinnöllisyys tietysti vaikuttaa meihin, -
se, minkä olemme vanhemmiltamme saaneet.
Sen lisäksi olemme saaneet kasvatuksen.
Saamamme kasvatus.
Tämä ei tule pelkästään koulusta, -
vaan myös perheeltämme, ystäviltämme, lehdistä.
Olemme saaneet kasvatuksen, joka tekee meidät tietynlaisiksi.
Kasvatuksen kautta saamamme asiat tekevät meistä sitä, mitä olemme.
Sitten tulee ympäristö.
Elinympäristömme.
Jos ihminen elää afrikkalaisen heimon parissa, -
hän elää tietyllä tavalla.
Jos asumme Suomessa, elämme tietyllä tavalla.
Käymme joka päivä saunassa, mutta Italiassa emme sitä tekisi.
Syömme spaghettia joka päivä.
Ympäristö määrittää sitä, mitä olemme.
Sitten tulevat onnettomuudet ja sattuma.
Onnettomuudet ja sattuma.
Onnettomuus on esimerkiksi se, että haluaisin mennä Roomaan, -
mutta auto menee rikki, enkä pääse sinne.
Sattuma on sitä, että menen jonnekin tai teen jotakin, -
ja sattumalta löydän jotain tai jonkun, -
joka vaikuttaa valintoihini.
Kaikki nämä asiat vaikuttavat siihen, mitä olen.
Kaikki tämä siis vaikuttaa siihen, mitä jatkuvasti olemme.
Kaikki nämä asiat. Kaiken tämän perusteella -
meidän täytyy tehdä valintoja.
Meidän täytyy päättää asioita, tehdä valintoja.
Kuten sanoimme aiemmalla kaudella, -
meillä on persoonallisuus. Olemme Jumalan kuva.
Siksi meillä on persoonallisuus.
Entä mistä persoonallisuus koostuu?
Persoonallisuus koostuu älystä, tunteista ja tahdosta.
Äly, tunteet ja tahto ovat persoonallisuutemme ilmaus.
Tämä on yleiskuva.
Se on yleiskuva siitä, millaisia olemme joka hetki, -
ja siitä, mikä määrittää meitä elämämme joka hetkellä.
Sen perusteella, mitä olemme, teemme päätöksiä -
älyn, tunteiden ja tahdon avulla.
Ensi jaksossa katsomme, mitä päätöksiä yleensä teemme -
ja millaisia päätöksiä Jumala haluaa meidän tekevän.
On mahdollista tehdä hyviä päätöksiä.
Näemme pian, mitä ne ovat.
Ensi kertaan! Kiitos mielenkiinnostanne.
Suomennos: Sini Seppälä